Հաննա Իլդ

Հաննա Իլդ (էստ․՝ Hannah Ild, ծնունդով՝ Հաննա Պրուլի (էստ․՝ Hanna Pruuli), նաև հայտնի է որպես պարզապես Հաննա (անգլ.՝ Hannah), մայիսի 12, 1981(1981-05-12), Տալլին, Էստոնական ԽՍՀ, ԽՍՀՄ), էստոնացի երգչուհի, դաշնակահարուհի և հեղինակ-կատարող։


== Կենսագրություն ==


=== Երգչի կարիերա ===
3 տարեկան հասակում Հաննան հայտնվել է մանկական երաժշտական ստուդիայում, իսկ հետո՝ Էստոնական ռադիոյի և երգեցողության ստուդիայում։ 7 տարեկանից սկսել է երգել Էստոնիայի հեռուստատեսության երգչախմբում։ Ավարտել է Տալլինի դաշնամուրի երաժշտական դպրոցը։ 13 տարեկան հասակում գրել է «Մանկության երկիր» երգը, որով հաղթել է 1995 թվականի Էստոնիայի մանկական երգեր մրցույթում։ Ավարտել է Տալլինի համալսարանը «ԶԼՄ-ների և գովազդի» մասնագիտացմամբ և երաժշտական բազմաթիվ միջոցառումների կազմակերպիչ է։
1997 թվականից Հաննան սկսել է մենակատարի կարիերան։ Նա «Lonely Soul» երգով Եվրատեսիլի ազգային մրցույթի ընտրությունում զբաղեցրել է 2-րդ տեղը, իսկ 2011 թվականին «Salaja» երգի համար ստացել է Էստոնիայի ձայնագրման պրոդյուսերների միության մրցանակ՝ լավագույն պարային հիթի համար։ 2003 և 2004 թվականներին որպես երկրի լավագույն երգչուհի առաջադրվել է էստոնական երաժշտական մրցանակի։ 2003 թվականին մրցանակ է ստացել որպես կատարող, որի սկավառակներն ունեցել են ամենաշատ վաճառքը։
Ալբոմի ձայնագրման համար «Ballads 2» ձայնագրության ստուդիան (Էսոնիայի «Ballaadid 2»-ում), որը պատկանել է Հաննայի ամուսնուն, սկսել է 200-250 հազար դոլարի չափով դրամական միջոցների հավաք։ Էստոնացի պրոդյուսերներն այդ փորձն անվանել են 1,4 մլն մարդ նպատակային լսարանի համար խելահեղ փորձ։ Այդ գովազդային ընկերությունը դարձել է ամենաարժեքավորը ամբողջ էստոնական ժողովրդի պատմության մեջ։ Մարդիկ, որոնք գնել են այդ ալբոմը, մասնակցել են Mercedes-Benz A-Class ավտոմեքենայի խաղարկությանը, բայց վիճակախաղից հետո վաճառքի քանակը նվազել է։ 2005 թվականին Հաննան ստացել է երկու մրցանակ՝ ավելի շատ վաճառված ալբոմի և որպես սկավառակների վաճառքի ծավալներով առավել մեծ ժողովրդականություն վայելող երգչուհի։
2007 թվականի հոկտեմբերի 13-ին Հաննա Իլդը «Ուեմբլի» ստադիոնում ելույթ է ունեցել Անգլիայի և Էստոնիայի ֆուտբոլի հավաքականների առջև՝ կատարելով երկու պետությունների հիմները։


=== Բարեգործական համերգ ===
2004 թվականի հունվար – համերգ Հարավային Էստոնիայի Վալգա քաղաքի մանկատանը։
2004 թվականի մարտ – համերգ տղայի պատվին, որին վիրաբուժական վիրահատության օգնությամբ հաջողվել է վերադարձնել մենինգիտից հետո կորցրած լսողությունը։
2004 թվականի մայիս – աճուրդ աղքատ ընտանիքների երեխաներին, որոնք ստանում են դպրոցական կրթություն և անցնում բժշկական վերականգման, աջակցելու համար։
2004 թվականի դեկտեմբեր – Էստոնիայի ազգային նվագախմբի հետ երեք հեռուստահամերգ ի աջակցություն որբ Ժաննայի, որը ծնվել էր մի քանի անոմալիաներով։
2004 թվականի դեկտեմբեր – սիմֆոնիկ նվագախմբի հետ համերգ էստոնացի որբերին աջակցելու համար․ ներկա են գտնվել 700 երեխա։
2005 թվականի փետրվար – «Զոնտա» հիմնադրամին աջակցելու համար համերգ՝ նպատակ ունենալով օգնել որբերին ուսման մեջ։
2005 թվականի փետրվար – համերգ Էստոնիայի հարավում գտնվող մանկատանը։


== Սկավառակագրություն ==
Salaja (2001)
Ballads (2002)
fly Away (2003)
Ballads 2 (2004)
Hannah Live (2005)
Everything is Changing (2007)


== Մրցանակներ ==
2001 թվական - Estonian Music Awards՝ լավագույն պարային հիթ
2003 թվական - Estonian Pop Music Annual Awards Golden Record՝ լավագույն երգչուհի
2005 թվական - Estonian Pop Music Annual Awards Golden Record՝ լավագույն երգչուհի
2005 թվական - Estonian Pop Music Annual Awards Golden Record՝ լավագույն ալբոմ


== Ծանոթագրություններ ==


== Արտաքին հղումներ ==
Պաշտոնական կայք Archived 2021-05-16 at the Wayback Machine. (անգլ.)